**KISKŐRÖS VÁROS POLGÁRMESTERE**

#### ELŐTERJESZTÉS

(sürgősséggel a Képviselő-testület 2023. június 21-i ülésére)

**TÁRGY: A 357 HRSZ-ON NYILVÁNTARTOTT, KIVETT BEÉPÍTETLEN TERÜLET RENDELTETÉSŰ INGATLAN ÉRTÉKESÍTÉSE ANTI ZOLTÁN RÉSZÉRE**

Anti Zoltán kiskőrösi lakos vételi szándéknyilatkozatot nyújtott be Kiskőrös Város Polgármesterének címezve, Kiskőrös Város Önkormányzata (a továbbiakban: Önkormányzat) kizárólagos tulajdonában lévő 357 hrsz-on nyilvántartott, természetben 6200 Kiskőrös, Kassai utca végén található, kivett beépítetlen terület rendeltetésű, 2193 m2 alapterületű ingatlan megvásárlása érdekében.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre történő kijelölésről a polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiek alapján a 357 hrsz-on nyilvántartott ingatlant értékesítésre, a polgármester kijelölte.

Az ingatlanforgalmi szakértő által készített szakértői vélemény alapján az ingatlan piaci forgalmi értéke 550.000,- Ft. Az ingatlan területi elhelyezkedése az előterjesztés melléklete.

Az ingatlan az Önkormányzat forgalomképes üzleti vagyona, közfeladat ellátását nem szolgálja.

Az előterjesztés sürgősségének indoka, hogy az adásvételi szerződés a testületi anyag kiküldését követően vált véglegessé.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2023. június 19.**

 **Domonyi László s.k.,**

 **polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata forgalomképes üzleti vagyonát képező Kiskőrös 357 hrsz-on nyilvántartott, természetben Kiskőrös, Kassai utca végén található, 2193 m2 alapterületű, kivett beépítetlen terület rendeltetésű ingatlan adásvétel útján történő értékesítéséhez 550.000,-Ft vételárért Anti Zoltán részére.
2. felhatalmazza a polgármestert az adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásban történő átjegyeztetésére.

**Felelős:** polgármester

**Határidő:** azonnal